10.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝ. ΥΠΗΡΕΣΙΩΝ Αριθ. Δ4γ/6574/168  της 11 Απρ./15 Μαΐου 1970 (ΦΕΚ Β΄ 338)  Περί εφαρμογής των διατάξεων του άρθρ. 16 του Νόμ. 4467/65 και του Β.Δ. 460/65 δια την αποκατάστασιν των σεισμοπαθών 1953 έως 20 Φεβρ. 1968 Νομού Λέσβου. Έχοντες υπ’ όψιν: α)Το άρθρ. 16 Νόμ. 4467/65, β)το άρθρ. 3 παρ. 7 Ν.Δ. 4546/66, γ)το υπ’ αριθ. 460/65 Β.Δ. ως ετροποποιήθη, δ)την γνωμοδότησιν της Συντονιστικής Επιτροπής Αποκαταστάσεως Θεομηνιοπλήκτων ληφθείσα κατά την υπ’ αριθ. 157/11.2.1970 συνεδρίασίν της, αποφασίζομεν: 1.Εγκρίνομεν την εφαρμογήν των διατάξεων των ύπερθεν α΄ και γ΄ σχετικών δια την εφαρμογήν στεγαστικού προγράμματος αποκαταστάσεως οικογενειών, πληγεισών εκ των από του έτους 1953 έως 20 Φεβρ. 1968 σεισμών του Νομού Λέσβου. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν δια κοινής αποφάσεως, εκδιδομένης βάσει του ύπερθεν α΄ σχετικού. 3.Αι δαπάναι εκτελέσεως του ανωτέρω προγράμματος θα βαρύνουν την δια της ΣΑΣ 096/70 εγκριθείσαν πίστωσιν του έργου 89601 εκ δραχ. 7.000.000 του προϋπολογισμού Δημοσίων Επενδύσεων.         Σελ. 284(α)  Τεύχος 385-Σελ. 16 35.Ε.ω.10 Σεισμόπληκτοι Διάφοροι   893

[Source: greek_legal_code_raptarchis | Tokens: 1080]